**7. Veľkonočná nedeľa rok C**



*01.06.2025*

# LITURGICKÝ KALENDÁR

**03. JÚN:** Utorok: Sv. Karola Lwangu a spoločníkov, mučeníkov. Spomienka.

**05. JÚN:** Štvrtok: Sv. Bonifáca, biskupa a mučeníka. Spomienka.

**08. JÚN:** Zoslanie Ducha Svätého rok C.

**ČO NÁS ČAKÁ CEZ TÝŽDEŇ**

**ČAJOVŇA DNES**

Pozývame vás po sv. omši o 9.30 na nedeľnú kávu.

**MINIMO**

Nácvik detského zboru MINIMO bude v hudobnej miestnosti po sv. omši o 9.30.

**SUMMER DAY FAMILY**

Ešte raz chceme poďakovaťvšetkým, ktorí ste sa minulý víkend zapojili do prípravy osláv Panny Márie Pomocnice.

**DUCHOVNÁ OBNOVA**

Tento týždeň v stredu o 18.00 bude duchovná obnova pre dospelých.

**ADORÁCIA ZA POVOLANIA**

Tento štvrtok pozývame všetkých, zvlášť mladých, na adoráciu. Adorácia sa začne po sv. omši a bude trvať do 21.00. Prvá hodina bude moderovaná a zvyšná bude v tichu.

**1.PIATKOVÁ SV. OMŠA**

Keďže tento piatok je 1. piatok v mesiaci, z tejto príležitosti bude v našej kaplnke aj ranná sv. omša o 7.00.

**SLÁVNOSŤ SKLADANIA VEČNÝCH SĽUBOV**

Chceme sa s vami podeliť o radosť z dvoch našich bratov koadjútorov, ktorí zložia svoje večné sľuby **30.8.2025 o 10:30** v Kostole Dobrého Pastiera v Žiline. Jedným z nich je aj náš spolubrat Michal Privarčák.

**PODPORA**

**UPRATOVANIE**

O týždeň v sobotu 7.6. upratuje rodina Orkutyova a Tomaštíkova. Ďakujeme všetkým, ktorí nám takto pomáhate!

**ZBIERKA 3 PRE 3 – na prevádzku strediska**

Raz mesačne organizujeme zbierku s názvom **3 PRE 3**, ktorá slúži na pokrytie bežných nákladov nášho strediska – **energie, voda a upratovanie**.  
Tieto výdavky predstavujú spolu **1 470 € mesačne**.

Zatiaľ sa darí vyzbierať približne **650 € mesačne (mesiac máj 969 € )** – časť v zbierke v kaplnke, časť cez účet.  
Zvyšok sme dopĺňali z dotácie cez DOMKU, ktorá sa však tento rok výrazne znížila**– až o 5 000 €**.

**Výdavky na údržbu** – čistiace prostriedky, hygienické potreby či materiál – **nehradíme zo zbierky**, ale zpríspevkov za požičanie telocvične, parkoviska a z individuálnych darov.

**Prosíme vás naďalej o podporu**, ktorá by nám pomohla energetické výdavky pokryť.  
Zbierka 3 PRE 3 bude pokračovať **raz mesačne**. Prispieť môžete aj **online cez našu web stránku (3horky.sk/podporte-nas/)**,kde je možné graficky vidieť, koľko sa vyzbieralo.

**ZBIERKA NA STRECHU – cieľ do konca roka 2025**

Okrem bežnej prevádzky nás čaká aj väčšia výzva – **oprava strechy nad telocvičňou**.  
Na tento účel chceme do konca roka 2025 vyzbierať **50 000 €**.

**Aj na tento cieľ môžete prispieť cez našu web stránku.**

Každý príspevok pomáha a veľmi si vašu pomoc vážime.

## MODLITBY

Do vašich modlitieb zverujeme prípravu letných táborov,  našich mladých, zvlášť maturantov a vysokoškolákov, modlime sa aj za chorých a trpiacich a ich rodiny. Modlime sa za mier na Ukrajine a na Blízkom východe.